פרס הרב בר שאול

פרס הרב בר־שאול הוא פרס בתחום הספרות התורנית. 

הפרס על שם הרב אלימלך בר-שאול (1913-1964) אשר כיהן כרבה של העיר רחובות וחיבר ספרי הגות יהודית, אמונה ומחשבה. הפרס ניתן במשך כשלושים שנה על ידי עיריית רחובות  החל משנת ה'תשכ"ו, בי' בחשוון, יום פטירתו של הרב בר שאול.

הפרס בסך 1,000 לירות ניתן בעבור "חיבור ספר במחשבת ישראל בהבלטת אהבת תורה אהבת ישראל וארץ ישראל".

בין חברי ועדת הפרס שימשו במהלך השנים הרב שלמה קוק, הרב שאול ישראלי, פרופ' שמחה בונם אורבאך, הרב יונה שיבר, הרב כתריאל פישל טכורש ואחרים.

בין זוכי הפרס 

 הרב יהושע בכרך (ה'תשכ"ו)
 הרב בנימין אפרתי (ה'תשכ"ו)
 הרב ברוך ישר על ספרו "בין השיטין של תורה" (ה'תשכ"ט)
 פרופ' חיים ליפשיץ על ספרו "הוגים וחוזים" (ה'תשכ"ט)
 ד"ר יצחק רפאל (ה'תש"ל) 
 הרב משה צבי נריה

הערות שוליים 

פרסים ישראליים
רחובות: דת